EkBass/fiwiki-20250220-pages-articles huggingface dataset:
Lance Reventlow

Lance Reventlow (syntymänimeltään Lawrence von Haugwitz-Hardenberg-Reventlow (24. helmikuuta 1936 Lontoo – 24. heinäkuuta 1972 Aspen, Colorado) oli yhdysvaltalainen F1-kuljettaja ja miljoonaperijätär Barbara Huttonin poika sekä Cary Grantin poikapuoli. Hän osallistui kolmeen F1-osakilpailuun kaudella 1960. Hän pääsi mukaan kilpailuun ainoastaan Belgian GP:ssä 1960, jossa hän keskeytti eikä saavuttanut pisteitä. Reventlow oli tanskalaisyntyisen kreivi Kurt von Haugwitz-Hardenberg-Reventlowin (1895–1969) ja Barbara Huttonin poika. Hän sai lapsuudessaan kärsiä vanhempiensa väkivaltaisesta avioliitosta, isänsä välinpitämättömyydestä sekä äitinsä huume- ja alkoholiongelmasta. Vanhempiensa avioeron jälkeen vuonna 1938 Lance ja Barbara muuttivat Yhdysvaltoihin. Barbara meni naimisiin vuonna 1942 Cary Grantin kanssa, josta tuli Lancen isäpuoli. Vanhemmat taistelivat avioeron jälkeen pojan huoltajuudesta aina vuoteen 1945 asti.https://www.nytimes.com/1944/07/01/archives/reventlow-takes-his-son-to- canada-notifies-former-barbara-hutton.html Pojan kasvattivat lapsenhoitajat ja kotiopettajat ja hänet lähetettiin yksityisiin sisäoppilaitoksiin, kuten äitinsäkin aikoinaan. Poika oli aikuistuessaan katkera äidilleen siitä, että hänet kasvattivat vieraat ihmiset eikä hän oppinut tuntemaan äitiään kunnolla. Tämä johti yhteenottoon ja välien rikkoutumiseen vuonna 1959. Reventlowin ilman taloudellisia rajoitteita ollut elämä sisälsi nopeita kilpa-autoja, erilaisia urheilulajeja, naisia sekä tarkkoja elintapoja. Hän perusti 21–22 -vuotiaana Los Angelesiin liikkeen, joka valmisti kilpa-autoja Scarabin nimellä. Kilpa-autoilijana hän usein tarkkaili ruokavaliotaan, joi alkoholijuomia kohtuudella ja nukkui 11 tunnin yöunia. Merkittävimmän voittonsa hän sai 22-vuotiaana Bahaman Nassaun Governor's Cup -kilpailusta vuonna 1958. Voiton merkitystä lisäsi entuudestaan, että yhdysvaltalainen auto ja kuljettaja olivat voittaneet kansainvälisissä katukisoissa viimeksi vuonna 1924. Reventlow oli naimisissa näyttelijöiden Jill St. Johnin kanssa vuosina 1960-1963 ja Cheryl Holdridgen kanssa vuodesta 1964, mutta molemmat liitot kärsivät Reventlowin määräilevän, riskejä rakastavan luonteen ja kilpaharrastuksen vuoksi ja päättyivät avioeroon tai erillään asumiseen. Reventlow menehtyi pienkoneonnettomuudessa yhdessä kokemattoman pilottinsa kanssa Aspenissa vuonna 1972. Hänen leskensä peri 50 miljoonan dollarin osuuden omaisuudesta, joka oli saatu kokoon Woolworthin "five and dime" halpatavarataloilla 1900-luvun aikana. ==Lähteet== == Aiheesta muualla == * Miljoonien perijä, Suomen Kuvalehti, 23.07.1938, nro 29, s. 20, Kansalliskirjaston digitaaliset aineistot Luokka:Yhdysvaltalaiset Formula 1 -kuljettajat Luokka:Britanniantanskalaiset Luokka:Britanniansaksalaiset Luokka:Vuonna 1936 syntyneet Luokka:Vuonna 1972 kuolleet
KD Slovan

Košarkarsko društvo Slovan on slovenialainen koripalloseura Ljubljanasta. Seuran miesten edustusjoukkue pelaa Slovenian pääsarjassa. == Historia == Seura perustettiin helmikuussa 1951 ja kaksi kuukautta myöhemmin se sai jo pelioikeuden. Vain pari päivää pelioikeuden saamisesta järjesti Slovan jo ensimmäisen turnauksen. Seura pelasi lukion liikuntasalissa koripalloa kaksikymmentä vuotta ennen siirtymistään Dvorana Kodeljevoon. == Entisiä pelaajia == * Uroš Slokar * Jaka Lakovič * Sašo Ožbolt * Miha Zupan * Gašper Vidmar * Goran Dragić * Emir Preldžič * Jan Veselý * Vladimir Boisa == Lähteet == == Aiheesta muualla == *Virallinen kotisivu *Eurobasket *Adrianmeren liiga Luokka:Slovenialaiset koripalloseurat Luokka:Vuonna 1951 perustetut urheiluseurat Luokka:Ljubljanan urheilu
Howard Davis

Howard Edward Davis jr. (14. helmikuuta 1956 Glen Cove, New York – 30. joulukuuta 2015) oli yhdysvaltalainen nyrkkeilijä, olympiavoittaja ja amatöörien maailmanmestari.Sports Reference LLCKluge, s. 620 Davis voitti 18-vuotiaana maailmanmestaruuden höyhensarjassa eli alle 57-kiloisissa Havannassa 1974.Lounasheimo, s. 750 Kaksi päivää ennen Montréalin 1976 olympialaisia hänen äitinsä kuoli sydänkohtaukseen,Wallechinsky, s. 186 mutta hän otteli kuitenkin olympialaisissa ja voitti kultaa kevyessä sarjassa eli alle 60-kiloisissa.Kluge, s. 499 Hän voitti japanilaisen Y. Segawan pistein 5–0, kolumbialaisen L. Asprillan kehätuomarin keskeytyksellä toisessa erässä, bulgarialaisen Tsvetan Tsvetkovin luovutuksella kolmannessa erässä, jugoslavialaisen Ače Ručevskin pistein 5–0 sekä loppuottelussa romanialaisen Simion Cuţovin pistein 5–0. Davis palkittiin Val Barker -palkinnolla kisojen teknisimpänä nyrkkeilijänä. Olympialaisten jälkeen Davis siirtyi ammattilaiseksi ja pääsi ottelemaan MM-tittelistä mutta ei koskaan voittanut maailmanmestaruutta. Kesällä 2015 Davisilla diagnosoitiin parantumaton ja pitkälle edennyt keuhkosyöpä, vaikka hän ei ollut koskaan käyttänyt alkoholia tai tupakkatuotteita. Hän kuoli puoli vuotta myöhemmin 30. joulukuuta 2015 59 vuoden iässä.http://sports.yahoo.com/blogs/boxing/howard-davis--most- outstanding-boxer-at-1976-olympics--dead-at-59-063724682.html == Lähteet == * * * * === Viitteet === == Aiheesta muualla == Luokka:Yhdysvaltalaiset nyrkkeilijät Luokka:Yhdysvaltalaiset olympiavoittajat Luokka:Vuonna 1956 syntyneet Luokka:Vuonna 2015 kuolleet
Tilasäiliö

Tilasäiliö on lypsykarjataloudessa käytössä oleva jäähdytetty säiliö, johon maatilalla lypsykoneella tai lypsyrobotilla lehmistä lypsetty maito kootaan sähkömoottorin pyörittämällä alipainepumpulla maitoputkiston kautta. Säiliöstä maito kerätään maitoautolla meijeriin joka toinen päivä. ==Lähteet== Luokka:Lypsykarjatalous Luokka:Säiliöt
Freak on a Leash

"Freak on a Leash" on metalliyhtye Kornin Follow the Leader -albumin toinen single. Kappaleen musiikkivideo julkaistiin 5. tammikuuta 1999, ja kappale julkaistiin singlenä 25. toukokuuta 1999. Ennen Follow the Leader -albumin julkaisua kappale sisälsi "äänekkään kitarasoolon", mutta yhtye jätti sen kappaleesta pois kysyttyään faneiltaan, pitäisikö se poistaa. == Menestys == "Freak on a Leash" on Kornin menestyneimpiä kappaleita. Se sai vuonna 1999 Grammy-ehdokkuuden kategorioissa Best Metal Performance ja Best Short Form Music Video, joista jälkimmäisen se voitti. MTV Awardsista Korn voitti kappaleella kategoriat Best Editing (paras editointi) ja Best Rock Video (paras rock-video). Kappale pärjäsi hyvin myös eri maiden listoilla, varsinkin yhtyeen Got the Life -kappaleen tapaan musiikkivideoiden puolella. == Kappaleet == === Ranskan julkaisu=== *CD 667213 2 #"Freak on a Leash" (album version) – 4:16 #"Freak on a Leash" (Dante Ross remix) – 4:46 #"Freak on a Leash" (Butch Vig|Freakin' Bitch remix) – 4:00 #"Freak on a Leash" (Josh Abraham|Josh A's Beast on a Leash remix) – 4:17 #"Freak on a Leash" (DJ Lethal|Lethal Freak mix) – 3:39 #"Freak on a Leash" (One Shot remix) – 5:03 == Musiikkivideo == Kappaleen musiikkivideon on ohjannut Todd McFarlane, joka sai avustusta musiikkivideoohjaajilta Jonathan Daytonilta ja Valerie Farikselta. Video koostuu animaatiosta ja live-kuvamateriaalista. Videon alussa joukko lapsia menee vartioidulla alueella olevalle kielekkeelle hyppimään ruutua. Paikan vartija huomaa tämän ja tulee paikalle ase kädessään. Juuri kun eräs tyttö on aloittamassa, vartija kompastuu ja hänen aseensa laukeaa. Luoti menee juuri tytön ohitse ulkomaailmaan ja kulkee katkeamattomasti kaupungin läpi osuen lopulta Kornin julisteeseen. Siellä Kornin jäsenet soittavat ja Jonathan Davis lähettää luodin samaa reittiä takaisin toiseen julisteeseen, jossa tyttö koppaa sen ja antaa vartijalle. Lapset lähtevät nauraen pois, vartijan jäädessä kummastelemaan asiaa. == Muuta == Korn on julkaissut myös kappaleestaa unplugged-version vuonna 2006. Kappale löytyy videopeleistä Guitar Hero World Tour ja Guitar Hero Live, ja sen saa myös ladattavana sisältönä Rock Band 3 -videopeliin. === Listasijoitukset === Maa/lehti (1999) Sijoitus 6 6 10 1 24 58 22 23 43 Luokka:Kornin kappaleet Luokka:Vuoden 1999 kappaleet
Artšit

Artšit ovat Venäjällä Dagestanissa asuva dagestanilaista artšin kieltä puhuva kansanryhmä. Artšit asuvat Dagestanin Tšarodan piirin vuoristoseudulla Karakoisun sivujoen Hatarin laaksossa. Heitä arvioidaan olevan noin 1 000 henkeä. Neuvostoliiton väestönlaskennoissa artšit luettiin avaareiksi. Venäjän vuoden 2002 väestönlaskennassa rekisteröitiin vain 89 artšia. 1600–1700-luvuilla artšit kuuluivat Kazikumuhin kaanikuntaan. Vuonna 1813 alue liitettiin Venäjään. 1900-luvun alkuun saakka lähes koko kansa asui Artšin kylässä. Heillä oli läheiset suhteet naapureina asuviin avaareihin, joiden kanssa he muodostivat yhteisen maaseutuyhdyskunnan. Nykyään avaari toimii artšien sivistyskielenä. Vanhempi sukupolvi puhuu myös lakia ja nuoremmat venäjää. Perinteisiä elinkeinoja ovat karjanhoito ja maanviljely. Ruokavalion perustana olivat vilja- ja maitotuotteet sekä liha. Vuorten rinteillä sijaitsevat kylät koostuvat tiheään rakennetuista kivitaloista. Vaatetus oli samanlainen kuin avaareilla. Yhteiskuntajärjestyksen perustana oli suku- ja kyläyhteisö. Perinteinen uskonto on sunnalainen islam. Suullista kansanperinnettä on lainattu avaareilta ja lakeilta. ==Katso myös== * Dagestan * Artšin kieli ==Lähteet== Luokka:Dagestanin etniset ryhmät
Pad-ohjain

Pad-ohjain () on videopelien pelaamiseen kehitetty peliohjain. Pad-ohjain soveltuu käytettäväksi monissa erilaisissa peleissä ja on oletuksena pelikonsoleiden mukana. Tavallisesti pelikonsolin mukana tulee vähintään yksi pad-ohjain. Pad-ohjaimen perusnäppäinten lisäksi on nykyään melkein kaikissa ohjaimissa myös kaksi 360 astetta kääntyvää analogista sauvaohjainta, jotka helpottavat sekä pehmentävät ohjaimen käyttöä, tätä kutsutaan myös nimellä mini-joystick tai tuttavallisemmin tatti, sillä sen käyttö muistuttaa paljon joystickia. Ensimmäisen persoonan ammuntapeleissä pad-ohjain ei pärjää tarkemmalle tietokoneen hiirelle. ==Katso myös== *Joystick *Rattiohjain == Lähteet == == Aiheesta muualla == Luokka:Videopeliohjaimet
Abazat

Abazat eli abazinit ovat etupäässä Venäjällä Karatšai-Tšerkessian tasavallassa asuva luoteiskaukasialaista abazan kieltä puhuva kansa. Heillä on laissa tunnustettu Venäjän vähälukuisen alkuperäiskansan asema. ==Asuinalueet, lukumäärä ja kieli== Karatšai-Tšerkessiassa abazat asuvat Kubanin ja sen sivujokien Bolšoi Zelentšukin ja Malyi Zelentšukin sekä Kumajoen varsilla sijaitsevissa kylissä. Niistä osa kuuluu vuonna 2006 perustettuun Abazan piiriin. Kaukasian sodan seurauksena abazoja on myös Turkissa, Lähi-idässä ja Balkanilla. Venäjällä abazoja on vuoden 2002 väestönlaskennan mukaan 37 900 henkeä. Heistä 32 300 asuu kotitasavallassaan, jonka väestöstä he muodostavat 7,4 %. Venäjän ulkopuolella abazoja arvioidaan olevan noin 15 000 henkeä. Vuonna 1989 Venäjän abazoista 93,9 % puhui äidinkielenään abazaa ja 4,3 % venäjää. Toisena kielenään venäjää puhui 78,5 % kansasta. Vuonna 2002 venäjää osasi 96,3 % abazoista. Kotitasavallassaan asuvista abazoista 94,6 % puhuu abazaa ja 26,1 % kabardia. ==Etninen historia== Abazojen ja abhaasien yhteiset esi-isät asuivat Mustanmeren rannikolla. 1300–1600-luvuilla abazat siirtyivät Kaukasusvuoriston pohjoispuolelle. Kansan muodostaa kaksi ryhmää, tapanta ja ašharua, joilla on omat murteensa. 1600-luvun alussa abazojen keskuuteen levisi sunnalainen islam, mutta he säilyttivät pitkään myös kristinuskon ja perinteisen uskonnon piirteitä. Kaukasian sodan loppuvaiheessa noin 30 000–45 000 abazaa pakeni Turkkiin. Kotiseudulleen jäi alle 10 000 abazaa, jotka 1860-luvulla siirrettiin vuoristosta tasangolle. ==Elinkeinot ja kulttuuri== Perinteisiä elinkeinoja ovat karjanhoito ja maanviljely. Asumuksena toimi pyöreä tai neliskulmainen talo, jonka seinät oli punottu vitsaksista. Ruokavalio koostui vilja- ja maitotuotteista, kasviksista ja lihasta. Yhteiskuntajärjestyksen perustana olivat naapuri- ja sukuyhteisöt. Patriarkaaliset suurperheet olivat yleisiä 1800-luvun lopulle saakka. Kansanperinteeseen kuuluu mm. pohjoiskaukasialainen Nart-eepos. Abazan kirjakieli luotiin 1930-luvun alussa. Abazankielinen kirjallisuus kehittyi toisen maailmansodan jälkeen. ==Katso myös== * Abazan kieli * Abazankielinen kirjallisuus ==Lähteet== ==Aiheesta muualla== * Abazashta.com - abazalaisen diasporan sivusto *
Francesco Damiani

Francesco Damiani (s. 4. lokakuuta 1958 Bagnacavallo) on entinen italialainen nyrkkeilijä ja olympiamitalisti.Sports Reference LLCKluge, s. 1086 Hän saavutti WBO raskaansarjan maailmanmestaruustittelin, jota hän piti hallussa 6. toukokuuta 1989 - 11. tammikuuta 1991. == Ura amatöörinä == Damiani sijoittui Moskovan 1980 olympialaisissa raskaassa sarjassa eli yli 81-kiloisissa viidenneksi.Wallechinsky, s. 207Kluge, s. 726–727 Hän voitti romanialaisen Teodor Pîrjolin pistein 4–1 mutta hävisi neuvostoliittolaiselle Pjotr Zajeville pistein 0–5. Damiani voitti superraskaan sarjan eli yli 91-kiloisten Euroopan-mestaruuden Tampereella 1981 ja Varnassa 1983. Tampereella hän eteni mestaruuteen voittaen välierässä Itä-Saksan Ulli Kadenin ja loppuottelussa Neuvostoliiton Vjatšeslav Jakovlevin. Varnassa puolestaan mestaruus tuli puolivälierävoitolla Unkarin István Lévaista, välierävoitto Bulgarian Petăr Stoimenovista ja loppuotteluvoitto Itä-Saksan Kadenista.Lounasheimo, s. 766 Münchenin MM-kilpailuissa 1982 hän aiheutti suuryllätyksen voittamalla kolminkertaisen olympiavoittajan, kuubalaisen Teófilo Stevensonin alkukierroksilla. Lopulta hän saavutti MM-hopeaa hävittyään loppuottelussa yhdysvaltalaiselle Tyrell Biggsille.Lounasheimo, s. 751 Los Angelesin 1984 olympialaisissa Damiani saavutti superraskaassa sarjassa hopeaa.Kluge, s. 951 Hän voitti ensin tansanialaisen Willie Isanguran kehätuomarin keskeytyksellä toisessa erässä ja välierissä brittiläisen Robert Wellsin kehätuomarin keskeytyksellä kolmannessa erässä. Loppuottelussa hän hävisi Tyrell Biggsille tuomariäänin 1–4. == Ura ammattilaisena == Fransesco Damiani aloitti ammattilaisuransa tammikussa 1985. Lokakuussa 1987 hän saavutti raskaansarjan Euroopan mestaruuden kukistettuaan Ruotsin Anders Eklundin tyrmäyksellä. Tällöin hän oli otellut 19 voitokasta ammattilaisottelua. Vuoden 1988 aikana hän puolusti Euroopan mestarin titteliään kaksi kertaa voittoisasti kukistaen Hollannin John Emmenin ja Saksan Manfred Jassmannin. Tämän jälkeen hän luopui Euroopan mestarin tittelistä ja otteli toukokuussa 1989 WBO:n raskansarjan mestaruudesta etelä- afrikkalaista Johnny du Plooytä vastaan. Damiani voitti ottelun tyrmäyksellä 3. erässä. Sen jälkeen hän puolusti titteliään voittoisasti joulukuussa 1989 Argentiinan Daniel Eduardo Netoa vastaan. Damiani menetti tittelinsä tammikuussa 1991 Yhdysvaltain Ray Mercerille, joka oli vuoden 1988 olympiavoittonsa jälkeen siirtynyt ammattilaiseksi. Mestaruustappion jälkeen Damiani otteli vielä neljä kertaa vuosina 1992 ja 1993 päättäen uransa huhtikuussa 1993. Näin hän oli otellut 32 ammattilaisottelua voittaen niistä 30. == Nyrkkeilyuran jälkeinen aika == Francesco Damiani oli Italian nyrkkeilyjoukkueen valmentaja niin Peking 2008, Lontoon 2012 kuin Rio de Janeiron 2016 kesäolympialaisissa. == Lähteet == * * * * === Viitteet === Luokka:Italialaiset nyrkkeilijät Luokka:Italialaiset olympiamitalistit Luokka:Vuonna 1958 syntyneet Luokka:Elävät henkilöt
Besleneit

Besleneit ovat Venäjällä Pohjois-Kaukasiassa asuva, kabardin kielen beslenein murretta tai adygen kieltä puhuva adygeryhmä. 1800-luvulle saakka besleneit asuivat Kubanin sivujokien Laban ja Urupin seudulla nykyisessä Krasnodarin aluepiirissä. Idässä he rajoittuivat kabardeihin, etelässä ja lännessä muihin adygeheimoihin ja pohjoisessa nogaihin. Pääelinkeino oli maanviljely. Suurin osa kansasta tuhoutui tai muutti Turkin alueelle Kaukasian sodan aikana. Vuonna 1835 besleneitä laskettiin olevan noin 25 000 henkeä, mutta vuonna 1858 enää 5 100. Nykyään he asuvat Karatšai-Tšerkessiassa Beslenein ja Vakožilen kylissä sekä kahdessa kylässä Krasnodarin aluepiirin Uspenskojen piirissä. Vuoden 2002 väestönlaskennassa osa besleneistä on luettu adygeiksi ja osa tšerkesseiksi. ==Katso myös== * Adyget * Adygen kieli * Kabardin kieli * Tšerkessit ==Lähteet== Luokka:Pohjois-Kaukasian etniset ryhmät Luokka:Karatšai-Tšerkessia Luokka:Krasnodarin aluepiiri
Francesco Musso

Francesco Musso (s. 22. lokakuuta 1937 Port-Saint-Louis-du-Rhône, Bouches-du- Rhône, Ranska) on entinen italialainen nyrkkeilijä ja olympiavoittaja.Sports Reference LLC Musso voitti Rooman 1960 olympialaisissa kultaa höyhensarjassa eli alle 57-kiloisissa.Wallechinsky, s. 190Lounasheimo, s. 740 Se oli hänen ainoa arvokisamitalinsa. == Lähteet == * * * === Viitteet === Luokka:Italialaiset nyrkkeilijät Luokka:Italialaiset olympiavoittajat Luokka:Vuonna 1937 syntyneet Luokka:Elävät henkilöt
Francesco De Piccoli

Francesco (Franco) De Piccoli (s. 29. marraskuuta 1937 Campalto) on entinen italialainen nyrkkeilijä ja olympiavoittaja.Sports Reference LLC De Piccoli voitti Rooman 1960 olympialaisissa kultaa raskaassa sarjassa eli yli 81-kiloisissa.Wallechinsky, s. 205Lounasheimo, s. 741 Hän voitti loppuottelussa eteläafrikkalaisen Daniel Bekkerin tyrmäyksellä ensimmäisessä erässä ajassa 1.30. Muita arvokisamitaleja hän ei urallaan saavuttanut. == Lähteet == * * * === Viitteet === Luokka:Italialaiset nyrkkeilijät Luokka:Italialaiset olympiavoittajat Luokka:Vuonna 1937 syntyneet Luokka:Elävät henkilöt
Rattiohjain

thumb|300px|Rattiohjain Wii -pelikonsolille. Rattiohjain on pääosin ajoneuvopelejä ja -ohjelmia varten suunniteltu ohjauslaite. Laitetta käytetään pelikonsoleissa, tietokoneissa tai pelihalleissa olevissa pelilaitteissa. Rattiohjainta voi käyttää pelikonsolissa myös tavallisena peliohjaimena. Soveltuminen varsinaisen käyttötarkoituksen ulkupuolella on heikko verrattuna esimerkiksi pad-ohjaimeen. Tyypillisesti ratin kanssa käytetään myös vaihdeohjainta sekä poljinohjaimia oikean auton ohjaimia vastaavalla tavalla. == Valmistajia == Rattiohjaimia valmistavat useat pelilaitteita valmistavat yritykset: * Thrustmaster * Logitech Harrastajakäyttöön () laitteita valmistavat myös esimerkiksi Fanatec. == Käyttökohteet == Käyttökohteita laitteille ovat tyypillisesti vaativammat (realistisemmat) ajosimulaattorit ja ajopelit. Esimerkkisovelluksia: * Assetto Corsa * Formula 1 (videopelisarja) * Forza Motorsport (pelisarja) * Gran Turismo (pelisarja) * iRacing * Project CARS * rFactor * rFactor 2 == Kuvia == E3 2011 - Playseat racing seats (5831894364).jpg|Rattiohjain, polkimet ja istuinteline. Logitech-Driving- Force-PS3.jpg|Logitechin PlayStation 3 -konsolille julkaisema rattiohjain. Sparco racing kit 2001.jpg|Sparco-teline rattiohjaimella ja polkimilla. Xbox360wirelesswheel.jpg|Xbox 360 langaton ohjainsetti. == Katso myös == * Artikkeli ja luettelo englanninkielisessä Wikipediassa == Aiheesta muualla == Luokka:Videopeliohjaimet
We Are the Night

We Are the Night on brittiläisen The Chemical Brothersin kuudes studioalbumi. Albumi julkaistiin 27. kesäkuuta 2007. Albumi voitti Grammyn vuonna 2008 kategoriassa Best Electronic/Dance Album tehden samalla The Chemical Brothersista ensimmäisen artistin/yhtyeen, joka on voittanut Grammyn samassa kategoriassa useammin kuin kerran. == Listasijoitukset == Albumi sijoittui ilmestyttyään UK Albums Chart -listan ykköspaikalle. Billboard 200 -listalla sija oli 65. Albumi on myös myynyt kultaa. == Kappaleet == # # # # # # # # # # # # ;Yhdysvaltojen, Britannian ja Japanin iTunesin bonuskappaleet # * # ;Japanin CD- ja iTunes bonus -kappaleet # * # == Arvostelut == * Metacritic: 67/100Metacritic: Reviews for We Are the Night by The Chemical Brothers * Allmusic: Allmusic review * Entertainment Weekly: B+ Entertainment Weekly: Album review == Lähteet == Luokka:The Chemical Brothersin albumit Luokka:Vuoden 2007 albumit
Sol Niger Within

Sol Niger Within on teknisen death metal -yhtye Meshuggahin soolokitaristi Fredrik Thordendalin Fredrik Thordendal's Special Defects -yhtyeen ensimmäinen ja ainoa albumi. Albumilla on vain yksi kappale, "Antanca - The End (The Uncompounded Reality)", joka koostuu kahdestakymmenestäyhdeksästä erillisestä nimetystä osasta. == Kappaleet == # "The Beginning of the End of Extraction (Evolutional Slow Down)" # "The Executive Furies of the Robot Lord of Death" # "Descent to the Netherworld" # "...Och Stjärnans Namn Var Malört" # "Dante's Wild Inferno" # "I, Galactus" # "Skeletonization" # "Sickness And Demoniacal Dreaming" # "UFOria" # "Z1-Reticuli" # "Transmigration of Souls" # "In Reality All Is Void" # "Krapp's Last Tape" # "Through Fear We Are Unconscious" # "Death at Both Ends" # "Bouncing in a Bottomless Pit" # "The Sun Door" # "Painful Disruption" # "Vitamin K Experience (A Homage to the Scientist / John Lilly)" # "Cosmic Vagina Dentata Organ" # "Sensorium Dei" # "Magickal Theatre .33." # "Z2-Reticuli" # "De Profundis" # "Existence Out of Joint" # "On a Crater's Verge" # "Solarization" # "The End of the Beginning of Contraction (Involutional Speed Up / Preparation for the Big Crunch)" # "Tathagata" Discogs.com Viitattu 7. heinäkuuta 2009 == Kokoonpano == * Fredrik Thordendal - kitara, basso, laulu, ohjelmointi * Marcus Persson - laulu * Tomas Haake - puhelaulu * Jerry Ericsson - basso * Kantor Magnus Larsson - kirkkourut * Mats Öberg - kirkkourut, syntetisaattori * Jonas Knutsson - saksofoni * Victor Alneng - didgeridoo * Jennie Thordendal - kirkaisut * Morgan Ågren - rummut == Lähteet == Luokka:Vuoden 1999 esikoisalbumit Luokka:Ruotsalaiset progressiiviset metallialbumit Luokka:Ruotsalaiset thrash metal -albumit Luokka:Avantgardemetallialbumit
Viljo Heinonen

Viljo Heinonen (28. lokakuuta 1911 Turku – 25. elokuuta 1984 Hattula)Muistokirjoitus, Viljo Heinonen kuollut, Valkeakosken Sanomat, 29.8.1984 oli suomalainen jalkapalloilija. Laitahyökkääjänä pelannut "Pietro" Heinonen edusti urallaan Turun Palloseuraa 1931–1932, Turun Urheiluliittoa 1933–1937 ja Valkeakosken Hakaa 1938–1945. Hänen paras saavutuksensa oli SM- pronssi kaudella 1931. Kaikkiaan Heinonen pelasi viiden kauden aikana 43 pääsarjatason ottelua, joissa hän teki neljä maalia. Maajoukkueessa Heinonen pelasi vuosina 1940–1946 yhteensä kolme maaottelua. Turussa syntynyt Heinonen tuli ylioppilaaksi vuonna 1933 Turun suomalaisesta lyseosta. Valkeakoskelle ja Yhtyneiden Paperitehtaiden palvelukseen hän muutti 1938. Aluksi hän työskenteli Tervasaaren laboratoriossa, mutta siirtyi vuonna 1940 vastaperustetun Valke Oy:n luujauhotehtaan esimieheksi. Oltuaan Valken liimatehtaan osastonhoitajana vuoteen 1958 Heinonen siirtyi Valken osto- osastolle, jossa työskenteli ostajana vuoteen 1976, jolloin hän siirtyi eläkkeelle ja muutti myöhemmin perheineen Hattulan Sattulaan. Hakan pelaajavalmentaja Voitto Vuokko sai vuonna 1937 Yhtyneiden silloiselta konttoripäälliköltä Juuso Waldenilta tehtäväksi hankkia vahvistukseksi pari hyvää pelaajaa ja lopputulos oli, että Vuokon pelaajakaverit Turusta Viljo Wuorisalo ja Viljo Heinonen tulivat vuoden 1938 alusta Valkeakoskelle ja Hakaan. Aktiiviuransa päätettyään Heinonen toimi Hakan edustusjoukkueen huoltajana ja pallojaoston sihteerinä yhteen menoon 12 vuotta. Hän oli myös Yhtyneiden urheilulautakunnan pitkäaikainen jäsen. Heinonen kuului SPL:n Tampereen piirin piirihallitukseen. Ansioistaan urheilumiehenä hän sai ottaa vastaan monia tunnustuksia. Yksi oli niistä Hakan ansiomerkki. Heinonen kirjoitti pakinoita ja otteluselostuksia urheilun saralla sekä omalla nimellään että nimimerkeillä "Pietro" ja "pH" niin Valkeakosken Sanomiin kuin Helsingin Sanomiin. Kotipelien jälkeen hän saneli iltaisin puhelimessa jutut Helsingin Sanomiin 1960-luvulla.Helsingin Sanomat, 1969, No 281, sivu 30, julkaistu 17.10.1969 Talvi- ja jatkosodassa Heinonen palveli alikersanttina ja ylennettiin myöhemmin 1960-luvulla reservin kersantiksi. Heinonen on haudattu Hattulan uuden kirkon hautausmaalle. == Lähteet == Luokka:Suomalaiset jalkapalloilijat Luokka:Vuonna 1911 syntyneet Luokka:Vuonna 1984 kuolleet
Nyrkkeily kesäolympialaisissa 1972

Münchenin 1972 kesäolympialaisissa käytiin nyrkkeilykilpailut 11 painoluokassa. Kilpailut käytiin Olympiapuiston nyrkkeilyhallissa, johon mahtui 7 360 katsojaa. Menestynein maa oli kolme kultaa voittanut Kuuba. Mitaleille pääsi kaikkiaan 22 maata. Kilpailuihin osallistui 360 nyrkkeilijää, jotka jakautuivat sarjoittain seuraavasti: 31 kevyessä kärpässarjassa, 37 kärpässarjassa, 38 kääpiösarjassa, 45 höyhensarjassa, 37 kevyessä sarjassa, 37 kevyessä välisarjassa, 37 välisarjassa, 34 kevyessä keskisarjassa, 22 keskisarjassa, 28 raskaassa keskisarjassa sekä 14 raskaassa sarjassa. Münchenissä olivat ensimmäistä kertaa olympialaisissa käytössä Valle Reskon suunnittelemat, valkoisella rystypuolella varustetut nyrkkeilyhansikkaat. == Mitalistit == === Miehet === Sarja Kultaa Hopeaa Pronssia Kevyt kärpässarja (48 kg) György Gedó Kim U-Gil Ralph Evans Enrique Rodriguez Kärpässarja (51 kg) Georgi Kostadinov Leo Rwabwogo Leszek Blazynski Douglas Rodríguez Kääpiösarja (54 kg) Orlando Martinez Alfonso Zamora Ricardo Carreras George Turpin Höyhensarja (57 kg) Boris Kuznetsov Philip Waruinge András Botos Clemente Rojas Kevytsarja (60 kg) Jan Szczepański László Orbán Samuel Mbugua Alfonso Pérez Kevyt välisarja (63,5 kg) Ray Seales Angel Angelov Issaka Daboré Zvonimir Vujin Välisarja (67 kg) Emilio Correa János Kajdi Dick Tiger Murunga Jesse Valdez Kevyt keskisarja (71 kg) Dieter Kottysch Wiesław Rudkowski Alan Minter Peter Tiepold Keskisarja (75 kg) Vjatšeslav Lemešev Reima Virtanen Prince Amartey Marvin Johnson Raskas keskisarja (81 kg) Mate Parlov Gilberto Carrillo Janusz Gortat Isaac Ikhouria Raskassarja (yli 81 kg) Teófilo Stevenson Ion Alexe Peter Hussing Hasse Thomsén == Mitalitaulukko == Sija Maa Kultaa Hopeaa Pronssia Yhteensä 1\. 3 1 1 5 2\. 2 0 0 2 3\. 1 2 1 4 4\. 1 1 2 4 5\. 1 1 0 2 6\. 1 0 3 4 7\. 1 0 1 2 1 0 1 2 9\. 0 1 2 3 10\. 0 1 0 1 0 1 0 1 0 1 0 1 0 1 0 1 0 1 0 1 15\. 0 0 3 3 16\. 0 0 2 2 17\. 0 0 1 1 0 0 1 1 0 0 1 1 0 0 1 1 0 0 1 1 0 0 1 1 Yhteensä 11 11 22 44 == Suomen joukkue == Höyhensarja (57 kg) * Jouko Lindbergh: sijat 5-8 Kevyt välisarja (63,5 kg) * Pentti Saarman: tappio 1. ottelussa Kevyt keskisarja (71 kg) * Mikko Saarinen: tappio 2. ottelussa Keskisarja (67 kg) * Reima Virtanen: hopeaa == Lähteet == * * 1972 Luokka:Kesäolympialaiset 1972 Olympialaiset 1972
Einar Grannas

Einar Grannas (15. joulukuuta 1898 Maaria – 28. toukokuuta 1957 Turku) oli suomalainen jalkapalloilija. Välihyökkääjänä pelannut Grannas edusti urallaan Åbo IFK:ta mestaruussarjassa ja 1. divisioonassa 1930–1935. Hän pelasi seurassa myös ennen mestaruussarjan syntyä. Grannas voitti ÅIFK:ssa Suomen mestaruuden 1920 ja 1924. Kaikkiaan Grannas pelasi viiden kauden aikana 38 mestaruussarjaottelua, joissa hän teki seitsemän maalia. Maajoukkueessa Grannas pelasi yhden maaottelun vuonna 1921. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1898 syntyneet Luokka:Vuonna 1957 kuolleet
Ivar Grannas

Ivar Grannas (25. kesäkuuta 1895 Helsingin mlk – 22. marraskuuta 1955) oli suomalainen jalkapalloilija. Puolustajana pelannut Grannas edusti urallaan Åbo IFK:ta mestaruussarjassa ja 1. divisioonassa 1930–1934. Hän pelasi seurassa myös ennen mestaruussarjan syntyä. Grannas voitti ÅIFK:ssa Suomen mestaruuden 1920 ja 1924. Kaikkiaan Grannas pelasi neljän kauden aikana 48 mestaruussarjaottelua, joissa hän teki kaksi maalia. Maajoukkueessa Grannas pelasi yhden maaottelun vuonna 1923. == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1895 syntyneet Luokka:Vuonna 1955 kuolleet
Josef Krejci

Josef Krejci (2. maaliskuuta 1911 – kuolinaika ei tiedossa) oli itävaltalainen käsipalloilija ja olympiamitalisti. Hän oli mukana Itävallan hopeaa voittaneessa joukkueessa Berliinin olympialaisissa 1936. Krejci pelasi turnauksessa kaksi ottelua. ==Lähteet== *Profiili Sports-Reference LLC *Profiili databaseolympics.com:issa Luokka:Itävaltalaiset käsipalloilijat Luokka:Itävaltalaiset olympiamitalistit Luokka:Vuonna 1911 syntyneet Luokka:Kuolinvuosi puuttuu
Push the Button (The Chemical Brothersin albumi)

Push the Button on brittiläisen The Chemical Brothersin viides studioalbumi, joka julkaistiin 24. tammikuuta 2005. Albumi voitti Grammyn kategoriassa Best Electronic/Dance Album tammikuussa 2006 ja se on myynyt kultaa. == Kappaleet == Kaikki kappaleet kirjoittanut Tom Rowlands ja Ed Simons, ellei toisin mainittu. # # # # # # # # # # # # == Arvostelut == * Metacritic: 71/100Metacritic: Reviews for Push the Button by The Chemical Brothers * Allmusic: Allmusic review * Entertainment Weekly: B–Entertainment Weekly: Album review * Robert Christgau: A–Robert Christgau review * Rolling Stone: Rolling Stone: Album review == Lähteet == Luokka:The Chemical Brothersin albumit Luokka:Vuoden 2005 albumit
Isolahti (Muurame)

Isolahti on noin 450 asukkaan kylä Muuramessa. Kylä on 15 kilometrin päässä Jyväskylästä ja Muuramen keskustasta. Isolahdella on koulu, jonka ympärille kylä on kehittynyt. Vuosiluokilla 1–6 on yhteensä noin 60 oppilasta. Kylässä on ollut palveluina muun muassa kyläkauppa, joka lopetti toimintansa vuonna 2007, mutta koulun pihapiirissä käy yhä edelleen kirjastoauto kerran viikossa torstaina. Isolahden läheisyydessä sijaitsee Rannankylä. Jyväskylän Liikenteen vuoro 13 kulkee Jyväskylä–Isolahti–Tikkala-väliä sekä Jyväskylä–Isolahti–Muurame-väliä. ==Lähteet== Luokka:Muuramen kylät ja alueet
Push the Button

Push the Button voi tarkoittaa: == Musiikki == === Albumit === * Push the Button (Money Markin albumi), 1998 * Push the Button (The Chemical Brothersin albumi), 2005 === Kappaleet === * ”Push the Button” (Sugababesin kappale), 2005 * ”Push the Button” (Teapacksin kappale), 2007 * ”Push the Button”, Amy Leen kappale albumilta Aftermath
SpeedFan

SpeedFan on ilmainen tietokoneohjelma, jota käytetään pääasiassa tietokoneen lämpötilojen, jännitteiden, tuulettimien nopeuksien tarkkailuun sekä säätelyyn. Ohjelma kykenee myös keräämään S.M.A.R.T. -tietoja ja/tai mahdollistaa FSB-nopeuksien muuttamista, sellaisilla emolevyillä, jotka tukevat näitä mahdollisuuksia. Ohjelmisto näyttää mm. järjestelmän, GPU:n, CPU:n sekä AUX:n -lämpötiloja. SpeedFanin käyttö on automaattista, kuitenkin myös manuaalinen lämpötilojen säätely on mahdollista, mutta ei suositeltavaa. Pohjimmiltaan SpeedFan on laitteistomonitori, joka käyttää hyväkseen digitaalisia lämpötila-antureita sekä muuttaa tuulettimien pyörimisnopeuksia lämpötilatietojen perusteella. Joissakin tietokoneissa on jo valmiiksi sisäänrakennettu lämpötilamittari, yleensä tällaiset lämpömittarit ovat vähemmän edistyneitä kuin asiaan erikoistuneet ohjelmat. ==Lähteet== Suomalaisen AfterDawn.com:in lataussivusto ==Aiheesta muualla== SpeedFan -kotisivut Luokka:Ohjelmistot Luokka:Windows-ohjelmat
InfraRecorder

InfraRecorder on ilmainen, avoimen lähdekoodin CD/DVD-kirjoitusohjelma Windowsille. Ohjelman kehittämisen aloitti Christian Kindahl. InfraRecorder käyttää Cdrtools-ohjelmistokirjastoa levyjen polttamiseen. == Toiminnot == InfraRecorder tukee levyjen päällekirjoitusta ja kaksipuolisia DVD:itä. InfraRecorderia voidaan käyttää myös polttamaan ISO-kuva levylle. Ohjelma osaa niin ikään myös luoda levyistä ISO-kuvia. ==Lähteet== == Aiheesta muualla == * Verkkosivut * InfraRecorder SourceForge.netissä Luokka:Windows-ohjelmat Luokka:Vapaat ohjelmistot
Duratrax

Duratrax on yhdysvaltalainen radio-ohjattujen pienoismallejen valmistaja. Tunnetuimpia malleja ovat evader bx, evader st, mini quake yms. yms. Evader bx ja st ovat 1/10 takavetoisia sähkökrossiautoja. Mini quake on puolestaan 1/18 luokan minimonsteri. ==Aiheesta muualla== *http://www.duratrax.com Luokka:Pienoismallivalmistajat
Käsipallo olympialaisissa

Käsipallo oli ensimmäistä kertaa mukana kesäolympialaisten ohjelmassa Berliinin vuoden 1936 olympialaisissa, jolloin lajissa kilpailtiin vielä ulkokentillä. Berliinin jälkeen lajissa kilpailtiin seuraavan kerran vasta Münchenissä 1972, jolloin pelit oli siirretty sisätiloihin. Naisten käsipalloturnaus liitettiin olympialaisten ohjelmaan Montréalissa 1976. Menestyneimpiä käsipallomaita olympialaisissa ovat miesten puolella olleet Ranska, Neuvostoliitto ja Kroatia. Naisissa parhaiten ovat menestyneet Tanska, Etelä-Korea, Norja ja Neuvostoliitto. ==Mitalitaulukot== ====Miehet==== ====Naiset==== ==Mitalitilasto== ==Lähteet== *
Marv Wolfman

Marvin A. ”Marv” Wolfman (s. 13. toukokuuta 1946 Brooklyn, New York) on yhdysvaltalainen Kirby- ja Eagle-palkittu sarjakuvakäsikirjoittaja, joka tunnetaan sarjakuvista The Tomb of Dracula ja The New Teen Titans, sekä yhteisluomastaan hahmosta Blade. Wolfman opiskeli New Yorkissa High School of Art and Designissa animaation piirtäjäksi."Bullpen Bulletins," Marvel Comics, elokuu 1992. Viitattu 7.7.2009. ==Luomat hahmot== *Nightwing (loi hahmon tittelin, mutta ei Dick Graysonia tai muita roolin kantajia) *Tähtituli *Tim Drake *NKVDemon *Destiny *Jonny Double *Tähtituli I *Raven *Kyborgi *Deathstroke *Jericho *Trigon *Brother Blood *Terra *Blade *Hannibal King *Nova *Musta Kissa *Doctor Light (Kimiyo Hoshi) *The Monitor *The Anti-Monitor *Magenta *Alexander Luthor, Jr. *Napakymppi *Terrax *Cat Grant *Gangbuster *Vigilante/Adrian Chase *Cheshire *Kultakuoriainen ==Lähteet== ==Aiheesta muualla== * Kotisivut Luokka:Yhdysvaltalaiset sarjakuvantekijät Luokka:Vuonna 1946 syntyneet Luokka:Elävät henkilöt
Westerkerk

Westerkerk ("Länsikirkko") on protestanttinen kirkko Amsterdamissa, Alankomaissa. Se rakennettiin vuosina 1620-1631 ja sen on suunnitellut Hendrick de Keyser. Kirkon torni on maan korkein (85 metriä). Turistien on mahdollista kiivetä torniin ihailemaan sieltä avautuvia näkymiä. Rembrandt van Rijn on todennäköisesti haudattu kirkkoon, mutta haudan paikka on jäänyt arvoitukseksi. Kirkon urkupaneelit maalasi Rembrandtin oppilas Gerard de Lairesse. Kirkon eteen on vuonna 1987 asetettu Homomonument, joka on maailman ensimmäinen homoseksuaaleille omistettu muistomerkki. Se pystytetty toisen maailmansodan homoseksuaalivainojen muistoksi. Sen on suunnitellut hollantilainen Karin Daan. Monumentti koostuu kolmesta erillisestä vaaleanpunaisesta graniittikolmiosta, jotka symboloivat homoseksuaalisuuden menneisyyttä, nykyisyyttä ja tulevaisuutta. Kirkon eteläisellä seinustalla lähellä tornia on Anne Frankin patsas, joka pystytettiin vuonna 1975. Sen on tehnyt kuvanveistäjä Mari Andriessen. Patsaalta on noin sadan metrin matka Anne Frankin talolle. Päiväkirjassaan (merkintä 11.7.1942) Anne kertoo pitävänsä kirkon kellojen äänestä. ==Lähteet== == Aiheesta muualla == * Westerkerk Luokka:Amsterdamin rakennukset ja rakennelmat Luokka:Alankomaiden kirkot Luokka:Kivikirkot
Zak Penn

Zak Penn (s. 1968) on yhdysvaltalainen elokuvakäsikirjoittaja ja -ohjaaja. Penn on kotoisin New Yorkista. Hän opiskeli Connecticutin Wesleyan Universityssä ja muutti pian valmistumisensa jälkeen vuonna 1990 länsirannikolle tavoitellakseen uraa Hollywoodissa. Yhdessä opiskelutoverinsa Adam Leffin kanssa he saivat myytyä käsikirjoituksensa, josta syntyi monien muutosten jälkeen Last Action Hero (1993). Penn on ollut käsikirjoittamassa useita supersankarielokuvia, kuten X-Men 2, X-Men: Viimeinen kohtaaminen, Elektra, Hulk, The Incredible Hulk ja The Avengers. Käsikirjoittamisen lisäksi Penn on myös ohjannut elokuvat Incident at Loch Ness (2004) ja The Grand (2007). ==Lähteet== ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1968 syntyneet Luokka:Elävät henkilöt
Dan Harris

Dan Harris (s. 1979 Kingston, Pennsylvania) on yhdysvaltalainen elokuvakäsikirjoittaja ja ohjaaja, joka tunnetaan erityisesti työstään yhdessä Michael Doughertyn ja Bryan Singerin kanssa. Kolmikko on muun muassa kirjoittanut käsikirjoitukset elokuviina X-Men 2 ja Superman Returns. Harrisin ensimmäinen elokuvaohjaus oli Imaginary Heroes, jota tähdittivät Sigourney Weaver, Jeff Daniels, Emile Hirsch ja Michelle Williams. Se esitettiin ensimmäisen kerran Toronton elokuvajuhlilla ja se avasi vuoden 2005 talvikauden saatuaan osakseen National Board of Review of Motion Picturesin tunnustusta. Superman Returnsin lisäksi, Harris ja Dougherty ovat kirjoittaneet yhdessä useita elokuvia, kuten Urban Legends: Bloody Mary ja X-Men 2, joista jälkimmäisen Harris kirjoitti 22-vuotiaana elokuvaohjaaja Bryan Singerille. Singer oli ottanut Harrisin mukaan projektiin luettuaan tämän käsikirjoituksen Imaginary Heroes -elokuvalle. Samana vuonna Harrista kunnioitettiin yhdellä Varietyn kymmenen suositellun elokuvaohjaajan listoista. Harris toimii tällä hetkellä I, Lucifer -elokuvan parissa ohjaajana. Elokuva perustuu romaaniin, josta Harris ja Dougherty ovat luoneet käsikirjoituksen. ==Filmografia== Vuosi Nimi Rooli 1999 Dancing with Agnes Käsikirjoittaja, ohjaaja 2000 Urban Chaos Theory Käsikirjoittaja, ohjaaja 2000 The Unbreakable Likeness of Lincoln Ohjaaja 2002 The Killing of Candice Klein Käsikirjoittaja, ohjaaja 2003 X-Men 2 Käsikirjoittaja 2004 Imaginary Heroes Käsikirjoittaja, ohjaaja 2005 Urban Legends: Bloody Mary Käsikirjoittaja 2006 Superman Returns Käsikirjoittaja 2007 Until Death Käsikirjoittaja ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1979 syntyneet Luokka:Elävät henkilöt
QBasic

QBasic on MS-DOS 5:n ja 6:n mukana jaettu BASIC-tulkki, joka on vaillinainen versio QuickBASICista. QBasicista on karsittu pois kääntäjä, joten se ei voi luoda EXE-tiedostoja, eikä se pysty käsittelemään kirjastoja. Luokka:BASIC Luokka:Microsoftin ohjelmistot Luokka:Ohjelmointiympäristöt Luokka:DOS- ohjelmat
Asu No Yoichi!

Asu No Yoichi () on japanilaisen Yū Minamoton luoma mangasarja. Sarja kertoo nuoresta samuraista nimeltä Yoichi. Sitä julkaistiin japanilaisessa Monthly Shōnen Champion -lehdessä lokakuusta 2006 maaliskuuhun 2011. Mangasta on tehty myös animesarja, jota esitettiin Japanissa TBS-kanavalla keväällä 2009. ==Aiheesta muualla== * TBS:n Asu No Yoichi! -sivu * Animeversion esittely * Mangaversion esittely Luokka:Mangasarjat Luokka:Animesarjat Luokka:Shōnen Luokka:2000-luvun anime ja manga Luokka:Romanttinen anime ja manga
EXE (tiedostomuoto)

EXE (Executable file) on ohjelmatiedostomuoto tietokoneohjelman tallentamiseen. Käyttöjärjestelmä lataa tiedoston ja suorittaa siinä olevan ohjelmakoodin. Muotoa tukevia alustoja ovat DOS, Windows, ReactOS ja OS/2. == Alustat == === DOS === 16-bittisessä DOS:ssa käytössä oli MZ-tiedostomuoto ajettaville ohjelmille. Nimitys MZ tulee Microsoftin ohjelmoija Mark Zbikowskin nimestä, ja se tuli käyttöön COM-muodon rinnalle DOS 2.0:ssa maaliskuussa 1983. Aiempi DOS:n tukema muoto oli 64 kilotavun COM-tiedosto. Kaikki myöhemmät muodot ovat sikäli taaksepäin yhteensopivia kaikkien aiempien versioiden kanssa, että niissä on ns. tynkä, joka vähintään tulostaa virheilmoituksen, ettei ohjelmaa voi käyttää kyseisellä alustalla. Periaatteessa tyngässä voisi kuitenkin olla esim. Windows-ohjelman DOS-versio. Tämä on kuitenkin harvinaista. === Windows === Windowsissa ajettavat ohjelmat käyttävät Portable Executable -muotoa, joka voi olla 32- tai 64-bittinen (PE+). === OS/2 === OS/2:ssa käytetty LX-muoto oli 16-/32-bittinen. LX-muoto oli lineaarinen 32-bittinen muoto kun taas NE-muoto oli 16-bittinen segmentoitu muoto. OS/2:n LE-muoto tuki 16-, 32- tai 64-bittistä konekieltä. == Lähteet == == Aiheesta muualla == * Executable File Formats Luokka:Tiedostomuodot
Michael Dougherty

Michael Dougherty (s. 1974) on yhdysvaltalainen elokuvakäsikirjoittaja, joka tunnetaan erityisesti töistään yhdessä Dan Harrisin ja Bryan Singerin kanssa. Kolmikko on ollut tekemässä muun muassa elokuvia X-Men 2 ja Superman Returns. Vuonna 2007 Dougherty ja Harris palkittiin parhaan käsikirjoituksen Saturn- palkinnolla Superman Returns -elokuvasta. ==Filmografia== Vuosi Nimi Huomioita 1996 Season's Greetings ohjaaja ja käsikirjoittaja 2003 X-Men 2 käsikirjoittaja 2005 Urban Legends: Bloody Mary käsikirjoittaja 2006 Superman Returns käsikirjoittaja 2007 Trick 'r Treat ohjaaja, vastaava tuottaja ja käsikirjoittaja 2010 Making Friends ohjaaja, vastaava tuottaja ja käsikirjoittaja 2015 Krampus ohjaaja, tuottaja ja käsikirjoittaja 2016 X-Men: Apocalypse käsikirjoittaja 2019 Godzilla II: King of the Monsters ohjaaja ja käsikirjoittaja ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Vuonna 1974 syntyneet Luokka:Elävät henkilöt
Pentti Helin

Pentti Helin (s. 1. maaliskuuta 1934) on entinen suomalainen jalkapalloilija. Laitahyökkääjänä pelannut Helin edusti koko uransa Rauman Palloa. Hän pelasi seurassa vuosina 1954–1964 kahdeksan kautta 1. divisioonassa ja kolme kautta 2. divisioonassa. Helin teki uransa aikana 1. divisioonassa 47 maalia. Vaikka Helin ei pelannutkaan yhtään ottelua mestaruussarjassa, hän edusti kuitenkin maajoukkuetta yhdessä maaottelussa vuonna 1960. == Lähteet == Luokka:Suomalaiset jalkapalloilijat Luokka:Vuonna 1934 syntyneet Luokka:Elävät henkilöt
Finlands svenska pingstsamfund

Finlands svenska pingstsamfund (FSP) on opillisesti helluntaiherätykseen lukeutuva kirkkokunta, joka on rekisteröity uskonnolliseksi yhdyskunnaksi 24. marraskuuta 2003. Sen muodostavat siihen kuuluvat seurakunnat ja näiden henkilöjäsenet. Yhdyskunnan jäseniksi voivat liittyä Suomen ruotsinkieliset helluntaiseurakunnat. Tehtävänjako yhdyskunnan ja siihen kuuluvien seurakuntien välillä toimii siten, että varsinaisen hengellisen toiminnan hoitavat seurakunnat ja yhdyskunta edustaa seurakuntia näiden yhteisissä asioissa Suomessa ja ulkomailla sekä toimii seurakuntien keskinäisenä yhteydenpitovälineenä. Vuonna 2012 jäseniä oli 145. Yhdyskuntaan kuuluvia ja muita ruotsinkielisiä helluntailaisia on Suomessa tiettävästi yhteensä noin 3000. == Seurakunnat == Seuraavat ruotsinkieliset seurakunnat kuuluvat FSP- verkostoon: Ahvenanmaa * Maarianhamina: Ahvenanmaan helluntaiseurakunta Pohjanmaa * Korsnäs: Korsnäsin Filadelfia-seurakunta * Maalahti: Bergön Tabor- seurakunta * Maalahti: Pirttikylä-Petolahden helluntaiseurakunta * Mustasaari: Koivulahden Elim-seurakunta * Mustasaari: Kunin Betesda-seurakunta * Mustasaari: Sulvan vapaaseurakunta * Närpiö: Närpiön Filadelfia-seurakunta * Pietarsaari: Pietarsaaren Elim-seurakunta * Uusikaarlepyy: Uudenkaarlepyyn Saalem-seurakunta * Vaasa: Vaasan Sion-seurakunta * Vöyri: Oxkangarin Betel- seurakunta * Vöyri: Särkimon vapaaseurakunta Uusimaa * Espoo: Mankin raamatullinen seurakunta * Helsinki: Fila Church Helsinki * Inkoo: Ingå bönegrupp * Porvoo: Porvoon Filadelfia-seurakunta * Porvoo: Voolahden rukoushuoneseurakunta * Raasepori: Betesda Church * Sipoo: Sipoon Betania- seurakunta * Sipoo: Simsalön Sion-seurakunta Varsinais-Suomi * Kemiö: Kemiönsaaren helluntaiseurakunta * Parainen: Korppoon Betania-seurakunta * Parainen: Paraisten Filadelfia-seurakunta == Lähteet == == Aiheesta muualla == * Tietoa yhdyskunnasta Uskonnot Suomessa-sivustolla Luokka:Helluntaiherätys Suomessa Luokka:Suomen kristilliset yhdyskunnat Luokka:Suomenruotsalaiset järjestöt
Demonstratiivipronomini

Demonstratiivipronominit (myös osoituspronominit eli osoitusasemot) ovat pronomineja, jotka viittaavat johonkin esineeseen tai asiaan. Suomen kielen demonstratiivipronominit ovat yksikössä tämä, tuo ja se, monikossa nämä, nuo ja ne. Puhekielessä ja murteissa persoonapronominit hän ja he korvataan yleensä demonstratiivipronomineilla se ja ne. Tämä ja nämä viittaavat puhujan ulottuvilla olevaan kohteeseen, tuo ja nuo olemassa, mutta ei ulottuvilla olevaan kohteeseen sekä se ja ne kohteeseen, joka ei ole läsnä tai vain kuulijan huomattavissahttp://users.jyu.fi/~pamakine/kieli/suomi/pronominit/demonstratiivi.html. Monien kielten artikkelit ovat kehittyneet demonstratiivipronomineista. Demonstratiivipronominit taipuvat kaikissa sijoissa pääsanansa mukaan. Niitä on mahdollista käyttää joko yksin tai substantiivin yhteydessä. == Demonstratiivipronominit muissa kielissä == === Englanti === * this (tämä), that (tuo), these (nämä), those (nuo) === Ruotsi === * den här/det här (tämä), den där/det där (tuo), de här (nämä), de där (nuo) Ruotsissa demonstratiivipronomineissa tämä ja tuo riippuu pääsanasta, valitaanko den vai det. ==Katso myös== * Pronomini * Persoonapronomini ==Lähteet== Luokka:Pronominit Luokka:Kielioppi
Grubby

Manuel "Grubby" Schenkhuizen (s. 11. toukokuuta 1986 Nieuwegein, Alankomaat) on alankomaalainen tietokonepelaamisen ammattilainen. Hän on pelannut pääasiassa Warcraft III:ta ja Warcraft III: The Frozen Thronea. Örkillä pelannut Schenkhuizen on voittanut yli 38 LAN-turnausta, joista kuusi on maailmanmestaruuksia. Vuonna 2011 hän siirtyi pelaamaan Starcraft II:ta, mutta on sittemmin palannut takaisin pelaamaan Warcraft III:ta, ja toimii nykyisin pelin suosittuna livestriimaajana. Hänen uransa koostuu lähinnä soolona pelaamisesta, mutta hän pelaa myös 2 vastaan 2 -otteluita muun muassa Arvid Fekkenin, Yoan Merloin sekä Olav Undheimin kanssa. Grubby kuului yhteen maailman menestyneimpään Warcraft 3 -tiimin, brittiläiseen 4Kingsiin. Sittemmin hän on kuulunut tanskalaiseen MeetYourMakersiin sekä pohjoisamerikkalaiseen Evil Geniusesiin. == Aiheesta muualla == * Schenkhuizenin Twitch-pelikanava Luokka:Alankomaalaiset elektronisen urheilun ammattilaiset Luokka:Vuonna 1986 syntyneet Luokka:Elävät henkilöt
Ólafur Stefánsson

Ólafur Indriði Stefánsson (s. 3. heinäkuuta 1973 Reykjavik) on islantilainen käsipalloilija ja olympiamitalisti. Pitkän pelaajauran ulkomailla tehnyt Ólafur toimi Islannin joukkueen kapteenina Pekingin kesäolympialaisissa 2008. Yllätysmenestykseen yltänyt joukkue saavutti lopulta olympiahopeaa häviten finaalissa Ranskalle maalein 23-28. Ólafur on valittu Islannin vuoden urheilijaksi vuosina 2002, 2003 ja 2008. Koripalloilija Jón Arnór Stefánsson on Ólafurin veli. ==Lähteet== *Profiili hand-ball.org:issa Luokka:Islantilaiset käsipalloilijat Luokka:Islantilaiset olympiamitalistit Luokka:Vuonna 1973 syntyneet Luokka:Elävät henkilöt
Made in Brooklyn

Made in Brooklyn on toinen studioalbumi Wu-Tang Clanin jäsen Masta Killalta. ==Kappaleet== # Nimi Tuottaja(t) Esiintyjä(t) 1 "Then & Now" Chris Conway, Mark Grant Kareem Justice, Shamel Irief , Young Prince 2 "E.N.Y. House" MF DOOM Masta Killa 3 "Brooklyn King" Dev 1 Masta Killa 4 "It's What It Is" P.F. Cuttin Masta Killa, Raekwon, Ghostface Killah 5 "Nehanda & Cream" Bronze Nazareth Masta Killa 6 "Iron God Chamber" Whyz Ruler IBI Productions U-God, RZA, Method Man, Masta Killa 7 "Pass the Bone (Remix)" Jig Sor Masta Killa 8 "Older Gods Part 2" Pete Rock Masta Killa 9 "Let's Get Into Something" Startel Masta Killa, Startel 10 "Street Corner" Bronze Nazareth Inspectah Deck, Masta Killa, GZA 11 "Ringing Bells" Bronze Nazareth Masta Killa 12 "East MC's" Dev 1 Masta Killa, Victorious, K.Born, Free Murder, Killa Sin 13 "Lovely Lady" Governor Tools Masta Killa, Ski, Governor Tools ==Singlet== Singlejen tiedot "Ringing Bells" *Julkaistu: 3. huhtikuuta 2006 *B-puoli: "It's What It Is" ft. Raekwon ja Ghostface Killah *Julkaistu: 10. heinäkuuta 2006 *B-puoli: "Brooklyn King" "Iron God Chamber" *Julkaistu: 23. tammikuuta 2007 *B-puoli: "Street Corner" ==Albumin listasijoitukset== Vuosi Albumi Listasijoitukset Billboard 200 Top R&B;/Hip Hop Albums Top Rap Albums Top Independent Albums Top Heatseekers 2006 Made in Brooklyn #176 #42 #23 #13 #5 Luokka:Masta Killan albumit Luokka:Vuoden 2006 albumit
Lautturi

Lautturi on PMMP:n toinen single yhtyeen viidenneltä albumilta Veden varaan. Radioille single jaettiin 6. huhtikuuta ja digitaalisesti se julkaistiin 27. huhtikuuta 2009.http://pmmp.fi/index.php?show=1238665570 PMMP- uutisethttp://download.mtv3.fi/album/PMMP/Lautturi/825BACB7-0C52-4590-B394-8FC147680955/ Lautturi julkaistiin digitaalisesti == Kappaleet == # Lautturi (4:04) == Musiikkivideo == Kappaleen musiikkivideon nähtiin ensi kertaa The Voicen Heräämössä 7. toukokuuta 2009. Videon on ohjannut myös kahden muun PMMP- musiikkivideon ohjannut Mika Kurvinen. http://www.voice.fi/index.php?tmpl=blog&option;=com_sbsarticle&cid;=3839&cat;=1&m;=05&mv;=PMMP+Ilkka%20Alanko+Anna%20Puu#Scene_1 PMMP:n uusi musiikkivideo ensinäytössä! Videolla esiintyy myös näyttelijä Jaana Saarinen. Musiikkivideo on kuvattu Helsingin Laajasalon Furuvikissa. == Vastaanotto == Lista Paras sijoitus Suomen virallinen latauslista 4 Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Lautturi” ylsi sijalle 44. == Lähteet == Luokka:Vuoden 2009 kappaleet Luokka:PMMP:n kappaleet